อำเภอท่าลี่

ท่าลี่ เป็นอำเภอหนึ่งของจังหวัดเลย เป็นที่ตั้งของสะพานมิตรภาพน้ำเหืองซึ่งเชื่อมระหว่างอำเภอท่าลี่ จังหวัดเลย กับแก่นท้าว แขวงไชยบุรี ประเทศลาวและจุดผ่านแดนถาวรสะพานมิตรภาพแม่น้ำเหือง ซึ่งสามารถเดินทางไปยังเมืองแก่นท้าวและเมืองหลวงพระบาง อีกทั้งยังเป็นประตูไปสู่เมืองต่าง ๆ เพื่อการค้าและท่องเที่ยวทั้งในลาว ต่อไปยังเวียดนามและจีน

**ที่ตั้งและอาณาเขต**
อำเภอท่าลี่มีอาณาเขตติดต่อกับอำเภอข้างเคียงดังต่อไปนี้- ทิศเหนือ ติดต่อกับแขวงไชยบุรี (ประเทศลาว)- ทิศตะวันออก ติดต่อกับอำเภอเชียงคานและอำเภอเมืองเลย- ทิศใต้ ติดต่อกับอำเภอภูเรือ - ทิศตะวันตก ติดต่อกับแขวงไชยบุรี (ประเทศลาว)
ไฟล์:Nam Huaeng ,Thailand - panoramio.jpg|thumb|275x275px|แม่น้ำเหือง

**ประวัติ**
อำเภอท่าลี่ มีประวัติความเป็นมาตั้งแต่สมัยใดสืบได้ความไม่แน่ชัดมีผู้เล่าต่อๆ กันมาว่าชาวอำเภอท่าลี่ อพยพมาจากพื้นที่จังหวัดอุตรดิตถ์บ้างจากเมืองปากลาย สาธารณรัฐประชาธิปไตยประชาชนลาวบ้างมาตั้งถิ่นฐานอยู่บริเวณริมน้ำคานเป็นแหล่งน้ำที่มีปลาอุดมสมบูรณ์ชาวบ้านมีเครื่องดักจับปลาอยู่ชนิดหนึ่งที่สานด้วยไม้ไผ่เรียกชื่อว่าลีหรือหลี่ จากนั้นก็มีราษฎรจากท้องถิ่นอื่นได้อพยพเข้ามาอยู่บ้านท่าลี่มากขึ้น ตามลำดับจึงได้ชื่อว่าบ้านลี่หรือบ้านท่าลี่และได้ตั้งเป็นอำเภอท่าลี่ขึ้นเมื่อ พ.ศ. 2432  มีราชบุตรเป็นผู้ปกครองอำเภอท่าลี่เป็นคนแรก
เมื่อปี พ.ศ. 2440 ได้มีการเปลี่ยนแปลงระเบียบการปกครองตามพระราชบัญญัติการปกครองท้องที่ ร.ศ.116 ขึ้นเป็นแบบมณฑลเทศาภิบาลโดยการแบ่งการปกครองเป็น  3 อำเภอ คือ อำเภอกุดป่อง (อำเภอเมืองเลยปัจจุบัน)อำเภออาฮีและอำเภอนากอก (เสียดินแดนให้แก่ฝรั่งเศสเมื่อปี พ.ศ. 2446 ปัจจุบันเป็นอำเภอหนึ่งของจังหวัดลานช้าง สาธารณรัฐประชาธิปไตยประชาชนลาว) เมืองเลยขึ้นกับมลฑลอุดร
เมื่อปี พ.ศ. 2442 ได้มีการก่อสร้างศาลากลางจังหวัดเลยขึ้นบริเวณริมฝั่งแม่น้ำเลยได้เปลี่ยนชื่อ“เมืองเลย” เป็น ”บริเวณน้ำเลย” เมื่อพ.ศ. 2449 - 2450 ได้เปลี่ยนชื่อจาก “บริเวณน้ำเลย” เป็น “บริเวณน้ำเหือง” โดยแบ่งเขต การปกครองออกเป็น 3 อำเภอ คือ อำเภอกุดป่อง อำเภอท่าลี่ อำเภออาฮี ต่อมาได้มีประกาศกระทรวงมหาดไทย ลงวันที่ 4 มกราคม 2450 ให้ยกเลิก ”บริเวณน้ำเหือง” ให้เป็น “เมืองเลย” กำหนดให้เขตประเทศเพียงริมฝั่งน้ำเหืองเท่านั้น อำเภออาฮีซึ่งติดกับน้ำเหืองยุบเป็นเพียงตำบลอาฮีซึ่งขึ้นตรงกับอำเภอท่าลี่ตั้งแต่บัดนั้นเป็นต้นมา- วันที่ 12 กุมภาพันธ์ 2464 โอนพื้นที่ตำบลปากหมัน อำเภอท่าลี่ ไปขึ้นกับอำเภอด่านซ้าย- วันที่ 15 เมษายน 2490 โอนพื้นที่หมู่ 1 บ้านเมี่ยง (ในขณะนั้น) ของตำบลท่าลี่ ไปตั้งเป็นหมู่ 8 ของตำบลหนองผือ- วันที่ 15 ตุลาคม 2499 จัดตั้งสุขาภิบาลท่าลี่ ในท้องที่ของหมู่บ้านท่าลี่ ตำบลท่าลี่- วันที่ 30 พฤศจิกายน 2514 โอนพื้นที่หมู่ 5 (ในขณะนั้น) ของตำบลลาดค่าง ไปตั้งเป็นหมู่ 9 ของตำบลอาฮี- วันที่ 6 มิถุนายน 2515 โอนพื้นที่ตำบลลาดค่าง อำเภอท่าลี่ ไปขึ้นกับ กิ่งอำเภอภูเรือ อำเภอด่านซ้าย- วันที่ 30 เมษายน 2517 ตั้งตำบลน้ำแคม แยกออกจากตำบลหนองผือ- วันที่ 21 มกราคม 2519 โอนพื้นที่หมู่ 9 บ้านม่วงไข่ และบ้านโคนผง (ในขณะนั้น) ของตำบลท่าลี่ อำเภอท่าลี่ ไปขึ้นกับตำบลท่าศาลา อำเภอภูเรือ- วันที่ 30 สิงหาคม 2526 ตั้งตำบลโคกใหญ่ แยกออกจากตำบลท่าลี่- วันที่ 15 กันยายน 2532 ตั้งตำบลน้ำทูน แยกออกจากตำบลท่าลี่- วันที่ 25 พฤษภาคม 2542 ยกฐานะจากสุขาภิบาลท่าลี่ เป็นเทศบาลตำบลท่าลี่ ด้วยผลของกฎหมาย- วันที่ 6 กรกฎาคม 2547 ยุบสภาตำบลน้ำทูน รวมกับองค์การบริหารส่วนตำบลอาฮี

**การแบ่งเขตการปกครอง**

**การปกครองส่วนภูมิภาค**
อำเภอท่าลี่แบ่งเขตการปกครองย่อยออกเป็น 6 ตำบล 41 หมู่บ้าน ได้แก่

**การปกครองส่วนท้องถิ่น**
ท้องที่อำเภอท่าลี่ประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลท่าลี่ ครอบคลุมพื้นที่บางส่วนของตำบลท่าลี่- องค์การบริหารส่วนตำบลท่าลี่ ครอบคลุมพื้นที่ตำบลท่าลี่ (นอกเขตเทศบาลตำบลท่าลี่)- องค์การบริหารส่วนตำบลหนองผือ  ครอบคลุมพื้นที่ตำบลหนองผือทั้งตำบล- องค์การบริหารส่วนตำบลอาฮี ครอบคลุมพื้นที่ตำบลอาฮีและตำบลน้ำทูนทั้งตำบล- องค์การบริหารส่วนตำบลน้ำแคม ครอบคลุมพื้นที่ตำบลน้ำแคมทั้งตำบล- องค์การบริหารส่วนตำบลโคกใหญ่ ครอบคลุมพื้นที่ตำบลโคกใหญ่ทั้งตำบล

**อ้างอิง**

ท่าลี่